विलायत पोर्टल : प्राप्त जानकारी के अनुसार सूडान के विपक्षी दल के नेता सादिक़ महदी ने अलग कुर्दिस्तान की मांग को भारी भूल बताते हुए कहा कि कुर्द नेता दक्षिण सूडान के घटना से सबक़ सीखें । अलग कुर्द देश की मांग बहुत भारी भूल है जो मुस्लिम और अरब देशों के रणनीतिक दुश्मन इस्राईल के के लिए बहुत लाभकारी है । उन्होंने कहा कि हम जानते हैं कि कुर्द लोग अपनी सांस्कृतिक पहचान चाहते हैं लेकिन अलग राष्ट्र इस समस्या का समाधान नहीं है । उन्होंने इस बात पर बल दिया कि इस समस्या का हल उन देशों के साथ आपसी वार्ता है जो उनके अधिकारों को स्वीकार करते हैं लेकिन अलग देश का विचार बहुत खतरनाक और गलत है, क्योँकि कुर्द समुदाय सीरिया, इराक और तुर्की में भी हैं, अगर कुर्दिस्तान इराक से अलग हो भी जाता है तो तुर्की , ईरान और सीरिया में भी संकट खड़ा हो जायेगा । सादिक़ महदी ने कहा कि अवैध राष्ट्र इस्राईल से संबंध सामान्य करने की मांग किसी भी प्रकार सही नहीं है, ईरान से दुश्मनी और इस्राईल से दोस्ती की बात किसी भी प्रकार सही नहीं है खेद की बात है कि कुछ लोगों ने इस बात को स्वीकार भी कर लिया है । उन्होंने कहा कि ईरान , तुर्की और अरब देशों के बीच रक्षा समझौता होना चाहिए और इस्राईल के विरुद्ध एक मोर्चे का गठन करना चाहिए जिस पर अरब लीग को निर्णायक फैसला लेना है ।